LIETUVOS RESPUBLIKOS VYRIAUSYBĖS KANCELIARIJA

TEISĖS grupė

IŠVADA

DĖL LIETUVOS RESPUBLIKOS VYRIAUSYBĖS NUTARIMO „DĖL VYRIAUSYBINIO ŠIFRUOTO DUOMENŲ IR BALSO PERDAVIMO TINKLO ĮSTEIGIMO IR NUOSTATŲ PATVIRTINIMO“ PROJEKTO IR LIETUVOS RESPUBLIKOS VYRIAUSYBĖS NUTARIMO „DĖL LIETUVOS RESPUBLIKOS VYRIAUSYBĖS 2012 M. GEGUŽĖS 29 D. NUTARIMO NR. 603-3 „DĖL VALSTYBĖS IR SAVIVALDYBIŲ INSTITUCIJŲ, VALSTYBĖS ĮSTAIGŲ, ĮMONIŲ IR PAREIGYBIŲ, KURIAS UŽIMANTIEMS ASMENIMS SUTEIKIAMA TEISĖ NAUDOTIS VYRIAUSYBINIO RYŠIO TINKLO PASLAUGOMIS, SĄRAŠŲ PATVIRTINIMO“ PAKEITIMO“ PROJEKTO (toliau kartu – Projektai)

(TAP 21- 800(2); 21-748(2)) (TAIS NR. 21-26534(2); 20-6620(4))

Nr.

Vilnius

Įvertinę patikslinto pagal Vyriausybės kanceliarijos Teisės grupės 2021 m. liepos 2 d. išvadoje Nr. NV-1572 (toliau – Išvada) pateiktas pastabas ir pasiūlymus Projektų atitiktį įstatymams, Vyriausybės nutarimams ir teisės technikos reikalavimams, informuojame, kad papildomų esminių pastabų ir pasiūlymų neturime.

1. Įvertinę Projektų teikime pateiktus argumentus (Išvados 18 pastaba) dėl Vyriausybinio plačiajuosčio šifruoto duomenų ir balso perdavimo tinklo nuostatų projekto (toliau – Nuostatų projektas) 25.8 ir 27.5 papunkčiuose pasirinkto modelio (tvarkomų asmens duomenų sąrašus tvirtina Šifruoto tinklo tvarkytojai), vis dėlto teisiniu požiūriu lieka neįvertinta ir atitinkamai nepagrįsta, ar siūlomas reguliavimas yra suderintas tarpusavyje su Įslaptintos informacijos ryšių ir informacinių sistemų steigimo ir įteisinimo taisyklių, patvirtintų Lietuvos Respublikos Vyriausybės 2018 m. rugpjūčio 13 d. nutarimu Nr. 820 (toliau – Taisyklės), 5.3 papunktyje nustatytu reguliavimu, pagal kurį nustatant ĮIRIS informacinę struktūrą, nustatomi ĮIRIS apdorojami ir (arba) perduodami įslaptinti duomenys ir (arba) informacija, be kita ko, pagrindžiant ir detaliau atskleidžiant tokio modelio įgyvendinimą praktikoje.

2. Projektai tikslintini redakciniu aspektu:

2.1. Nutarimo, kuriuo tvirtinami Vyriausybinio plačiajuosčio šifruoto duomenų ir balso perdavimo tinklo nuostatai, projekto 4 punkte nustatoma įsigaliojimo data yra vėlesnė nei šio nutarimo projekto 3.1 papunktyje nustatyto vieno iš pavedimo įvykdymo data, todėl Nutarimo projekto 4 punkte reiktų daryti išimtį dėl 3.1 papunktyje nurodyto pavedimo įsigaliojimo (tuo pačiu tikslinga išskirti 3.1 papunktyje nustatytus pavedimus į atskirus papunkčius).

2.2. Nuostatų projekto 14 punkte redakciniu aspektu siūlome tikslinti formuluotę „nurodytas funkcijas, teises ir pareigas“ įrašant „nurodytas teises ir pareigas bei atlieka nustatytas funkcijas“. Analogiškas pastebėjimas dėl Nuostatų projekto 20 punkto redakcijos.

2.3. Nuostatų projekto priedo 50 punkte nurodytinas pilnas Valstybės įmonės Registrų centras pavadinimas. Taip pat dėl valstybės įmonės Registrų centras įtraukimo į tvarkytojų sąrašą, tikslintina Nuostatų projekto 11.2 papunkčio formuluotė „valstybės institucijos ir įstaigos“, analogiškai, - ir Nutarimo projekto 3.2 papunktyje formuluotė „valstybės institucijoms“.

2.4. Siekiant teisės akto nuoseklumo ir aiškumo, siūlome suvienodinti vartojamas formuluotes „kamieninis posistemis“ ir „kamieninė dalis“; Nuostatų projekto 34 punkte siūlome patikslinti formuluotę „kiek tai neprieštarauja nurodytai nuostatai dėl asmens duomenų teikimo“ nurodant, kokiai nuostatai; Nuostatų projekto 39 punkte atsisakytina perteklinių žodžių „šiais“ ir „ar (ir) dokumentais“.

Teisės grupės vadovas	Rimvydas Pilibaitis

Erika Vaivadienė, tel. 8706 63843, el.p. Erika.vaivadiene@lrv.lt